Cutler Beckett

Lord Cutler Beckett er en figur fra filmserien Pirates of the Caribbean, spilt av Tom Hollander.

Lord Cutler Beckett er en hensynsløs styreleder for Det britiske ostindiske kompani, og ble sendt til Port Royal for å fange piratkapteinen Jack Sparrow (som tidligere også jobbet for kompaniet), i tillegg til å arrestere eks-kommandør James Norrington, Elizabeth Swann og Will Turner.

Det var Cutler Beckett som brennemerket Jack Sparrow med bokstaven P (for «pirat»), etter at  Jack nektet å levere en frakt med slaver fra Afrika til Karibia. Beckett sank også  Sparrows skip «Wicked Wench», som senere fikk navnet «Black Pearl».

Bakgrunn 
Beckett dukker først opp i Pirates of the Caribbean: Dead Man’s Chest (fra 2006) når han ankommer Port Royal med arrestordrer for Will Turner og Elizabeth Swann (for å ha hjulpet til med flukten til kaptein Jack Sparrow) men også til hans tidligere offiser James Norrington (for å ha gitt Sparrow et forsprang når han stakk av) selv om Norrington allerede hadde sagt opp stillingen sin, og forsvunnet flere måneder før dette. Beckett tilbyr Will Turner en avtale. Han påstår at Elizabeth kan bli benådet hvis Will finner igjen Jack Sparrow, og tar med Jacks magiske kompass til Beckett.

Beckett ønsker å bruke dette kompasset for å finne hjertet til Davy Jones, for å ta kontroll over Jones og den flygende hollenderen - for å fullstendig rense havet for pirater. Will Turner reiser for å finne Jack Sparrow. Guvernør Swann forsøker å hjelpe Elizabeth med å rømme fra fangenskap, og ordne med et skip som kan ta henne med tilbake til England. Men Beckett får nyss om planen, før de rekker å gjennomføre den. Beckett beordrer derfor sin assistent, Ian Mercer, til å drepe kapteinen på skipet deres - og arrestere guvernør Swann og Elizabeth.

Men Elizabeth klarer imidlertid å stikke av. Hun konfronterer deretter Beckett på kontoret hans, og holder en pistol mot hodet hans. Hun tvinger ham til å signere og validere dokumenter som Elisabeth ønsker p bruke til å frigjøre Will Turner. Beckett får senere vite, fra Mercer, at Elizabeth hadde funnet veien til Tortuga - og at hun reiste om bord på Black Pearl, sammen med Jack Sparrow. Beckett bruker denne informasjonen til å utpresse guvernør Swann, og forteller ham at Elizabeth  kan bli skånet fra å bli drept sammen med alle de andre piratene - men bare dersom guvernør Swann går med på å følge Becketts ordre. Guvernør Swann sier seg motvillig enig.

Mot slutten av filmen ankommer James Norrington også til Becketts kontor, og tilbyr ham hjertet til Davy Jones i bytte for sitt tidligere liv. Beckett promoterer deretter Norrington til admiral i East India Trading Company. Med hjeret til Jones i sin besittelse, har Beckett nå full kontroll over både Jones og skipet den flygende hollenderen. I Pirates of the Caribbean: At World’s End har Beckett blitt utnevnt til representant for kong George II av Storbritannia. Beckett ønsker å oppdage hvor Brethren Court befinner seg, og eliminere denne, og dermed gjøre pirater over hele verden uten lederskap, slik at Beckett kan ødelegge dem i enklere.

I mellomtiden ødelegger den flygende hollenderen (nå under Becketts kontroll) nådeløst alle pirat-skip, men etterlater ingen pirater i live. Dette irriterer Beckett, som trenger fanger å avhøre. Han plasserer admiral Norrington om bord på «den flyvende hollenderen» sammen med flere andre britiske soldater, for å tvinge Jones til å adlyde Becketts kommandoer mer presist. På et tidspunkt beordret Beckett at Jones skal drepe Kraken. Beckett beordrer senere Guvernør Swann myrdet, fordi han har funnet ut for mye om hjertet. Senere blir Jack Sparrow brakt om bord på det britiske flaggskipet, Endeavour, hvor han og Beckett inngår en avtale: hvis Sparrow fører Beckett til Shipwreck Cove og overbeviser piratene om å komme utenfor deres eget område, skal Beckett garantere Sparrows frihet - og ikke overlate ham til Davy Jones. Jack klarer imidlertid å rømme tilbake til Black Pearl, men ikke før han ødelegger en av Endeavours master, noe som forhindrer Beckett fra å følge etter Jack umiddelbart.

Beckett, Will Turner og Davy Jones finner deretter veien til «Shipwreck Cove» ved å bruke Sparrows magiske kompass. De ankommer med en armada bestående av hundrevis av skip, men oppdager at alle Pirat-lederne planlegger å gå til krig etter Sparrows oppfordring. Under en samtale med Elizabeth, Barbossa og Sparrow, avslører Beckett at det var Jack som forrådte alle de andre piratene til Beckett. Elizabeth gir Sparrow til Beckett og Davy Jones, i en byttehandel for Will Turners løslatelse. Men Sparrow hadde imidlertid planlagt at dette skulle skje.

Etter slaget ved Calypsos malstrøm er det bare Black Pearl som dukker opp igjen fra avgrunnen. Bekymret for at fordelen hans har gått tapt ettersom den flygende hollenderen tilsynelatende har forsvunnet, beordrer Beckett at Endeavour skal angripe Black Pearl. Imidlertid dukker også den Flyvende Hollenderen opp igjen fra havet, ikke lenger under Becketts kontroll - ettersom Will Turner hadde stukket hjertet til Davy Jones og blitt Hollenderens nye kaptein. Begge skipene åpner ild mot Endeavour. Lammet av sjokk og frykt klarer ikke Beckett å gi flere ordre til sine menn, noe som resulterer i at en del av mannskapet hans forlater skipet - samtidig som Beckett blir værende på Edeavour. Beckett dør når Endeavour blir fullstendig ødelagt. Etter hans dødsfall trekker resten av den britiske armadaen seg tilbake, i et demoraliserende nederlag.

Figurer i Pirates of the Caribbean
Fiktive militærpersoner